Bebyggelsen i gata er svært variert. Det er både klassiske leiegårder fra rundt 1900, teglsteinsblokker fra tida før andre verdenskrig, og nyere boligblokker. Teglstegnsblokkene, blant andre Ringgatens Byggeselskap AS, Ringgatens Byggeselskap II AS og Ringgatens Byggeselskap III AS i Dælenenggata 9-15, er tegnet av arkitektene Henrik Nissen og Kristofer Lange, og ble oppført mellom 1932 og 1934 som en del av den store boligutbyggingen i området Carl Berners plass/Dælenenga, med bakgrunn i Harald Hals' byplan fra 1929.